A Bizottság 3417/88/EGK rendelete

(1988. október 31.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 1858/88/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. október 31-én.

a Bizottság részéről

Cockfield

alelnök

[1] HL L 166., 1988.7.1., 10. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Elektromechanikus élelmiszer-feldolgozó gép, amelynek össztömege 9 kg és teljesítménye 1 kW, a tartály űrtartalma 3,5 l | 84388099 | A besorolást a Kombinált Nómenklatúra 1. általános értelmezési szabálya, valamint a 8438 és a 84388099 KN-kód megfogalmazása határozza meg. Teljesítményének és űrtartalmának köszönhetően ezt a gépet általában nem a háztartásban használják, és nem felel meg a 8509 KN-kód megfogalmazásának. |

2.Elektronikus rendszer digitális adatok nyomtatására | 84729090 | A besorolást a Kombinált Nómenklatúra 1. általános értelmezési szabálya, valamint a 8472 és a 84729090 KN-kód megfogalmazása határozza meg. A kívánt képnek megfelelően egy lézersugár szelektíven kibocsát egy előre feltöltött elektromosan érzékeny felületet. Ezt követően a negatív töltésű porfestékrészecskéket viszik fel a fotoreceptorra, ahol azok hozzátapadnak a pozitív felülethez, amely a kívánt képet mutatja. Ezt a képet továbbítják egy pozitív töltésű papírra, majd hőkezeléssel rögzítik. A 9009 vámtarifaszám nem alkalmazható, mivel a nyomatot közvetlenül a digitális adatokból állítják elő, és nem egy eredeti dokumentumból. |

--------------------------------------------------